༄༅། །དཔལ་གསང་བ་འདུས་པའི་རིམ་པ་དང་པོའི་ཁྲིད་དམིགས་
ཀྱི་བསྡུས་དོན་སྐུ་གསུམ་གཞལ་མེད་ཁང་དུ་བགྲོད་
པའི་ཐེམ་སྐས་ཞེས་བྱ་བ་བཞུགས་སོ། །
བླ་མ་དང་བཅོམ་ལྡན་འདས་དཔལ་རྡོ་རྗེ་སེམས་དཔའ་དབྱེར་མ་མཆིས་
པའི་ ཞབས་ ལ་ ཕྱག་ འཚལ་ ལོ། །དེ་ ལ་ འདིར་ རིན་ པོ་ ཆེ་ ལྟ་ བུའི་གདུལ་ བྱས་
སེམས་ཅན་ཐམས་ཅད་ཀྱི་དོན་དུ་སྙིགས་དུས་ཀྱི་ཚེ་ཐུང་གཅིག་ལ་ཟུང་འཇུག་གི་
གོ་འཕང་སྒྲུབ་པའི་ཐབས་མཆོག་ཏུ་གྱུར་པ། དཔལ་གསང་བ་འདུས་པའི་བསྐྱེད་
རིམ་སྒྲུབ་ཐབས་རྣལ་འབྱོར་དག་རིམ་ནས་འབྱུང་བ་ལྟར་ཉམས་སུ་ལེན་པ་ལ་
གསུམ། གང་ གིས་ ཉམས་ སུ་ ལེན་ པ་ སྒྲུབ་ པ་ བོ་ རྟེན་ གྱི་ མཚན་ ཉིད། གང་ དུ་
ཉམས་སུ་བླང་བ་གནས་ཀྱི་དེ་ཉིད། ཚུལ་ཇི་ལྟར་ཉམས་སུ་བླང་བའོ། །
དང་ པོ་གང་ གིས་ ཉམས་ སུ་ ལེན་ པ་ སྒྲུབ་ པ་ པོ་ རྟེན་ གྱི་ མཚན་ ཉིད་ ལ་
བཤད་རྒྱུད་རྡོ་རྗེ་ཕྲེང་བ་ལས་གསུངས་པ་ལྟར། ལམ་ཐུན་མོང་བས་རྒྱུད་ལེགས་
པར་སྦྱངས་པ། དཔལ་གསང་བ་འདུས་པའི་དཀྱིལ་འཁོར་དུ་དབང་བསྐུར་བ་
ཐོབ་ཅིང་། དེའི་དུས་སུ་ཁས་བླངས་པའི་དམ་ཚིག་དང་སྡོམ་པ་རྣམ་པར་དག་པ་
ལ་གནས་པ། བླ་མ་ལས་སྒྲུབ་ཐབས་སྒོམ་པའི་གནང་བ་ཐོབ་པ་རྣམས་དགོས་པ་
ཡིན་ནོ། །
གཉིས་པ་གང་དུ་ཉམས་སུ་བླང་བ་གནས་ཀྱི་དེ་ཉིད་ནི། རྩ་རྒྱུད་ལེའུ་བཅུ་
གཉིས་ ་པ་ལས། དགོན་པ་ཆེན་པོའི་ས་ཕྱོགས་སུ། །མེ་ཏོག་འབྲས་བུ་སོགས་ཀྱི་
-330-

དཔལ་གསང་བ་འདུས་པའི་རིམ་པ་དང་པོའི་ཁྲིད་དམིགས་ཀྱི་བསྡུས་དོན་སྐུ་གསུམ་གཞལ་མེད་ཁང་དུ་བགྲོད་པའི་ཐེམ་སྐས།
བསྒྲུབ།
བརྒྱན། །རི་ བོ་ དབེན་ པའི་ ས་ ཕྱོགས་ སུ། །དངོས་ གྲུབ་ ཐམས་ ཅད་ བསྡུས་ པ་
།ཅེས་གསུངས་པ་ལྟར་གྱི་ཡིད་མཐུན་གྱི་དབེན་པའི་གནས་སུ་སྒྲུབ་པའི་
ཡོ་ བྱད་ རྣམས་ ཚོགས་ པར་ བྱས་ ལ། སྟན་བདེ་བ་ ལ་ ལུས་ གནད་ ལེགས་ པར་
བཅས་ཏེ་ཉམས་སུ་ལེན་པ་ཡིན་ནོ། །
གསུམ་པ་ཚུལ་ཇི་ལྟར་ཉམས་སུ་བླང་བ་ལ་གཉིས། ཐུན་གྱི་ངོ་བོ་ལ་ཇི་
ལྟར་བྱ་བ་དང་། ཐུན་མཚམས་ སུ་ཇི་ལྟར་བྱ་བའི་ཚུལ་ལོ། །དང་པོ་ལ་གསུམ།
སྒྲུབ་ཐབས་ཀྱི་སྔོན་འགྲོ་ལ་ཇི་ལྟར་བྱ་བ་དང་། སྒྲུབ་ཐབས་དངོས་གཞི་ཇི་ལྟར་
སྒོམ་པ་དང་། མཇུག་ཏུ་ཇི་ལྟར་བྱ་བའོ། །དང་པོ་ལ་གཉིས། ཐུན་གྱི་ཐོག་མར་ཇི་
ལྟར་བྱ་བ་དང་། སྒྲུབ་ཐབས་ཀྱི་སྔོན་འགྲོའི་གཙོ་བོ་ཉམས་སུ་ལེན་ཚུལ་ལོ། །དང་
པོ་ཐུན་གྱི་ཐོག་མར་ཇི་ལྟར་བྱ་བའི་རིམ་པ་ལ་ལྔ། རང་ཉིད་ལྷར་བསྐྱེད་ནས་རྡོར་
དྲིལ་བྱིན་གྱིས་བརླབ་པ། ནང་མཆོད་བྱིན་གྱིས་བརླབ་པ། སྔོན་འགྲོའི་གཏོར་མ་
གཏང་བ། བདག་བསྐྱེད་ཀྱི་མཆོད་པ་བྱིན་གྱིས་བརླབ་པ། རྡོ་རྗེ་སེམས་དཔའི་
སྒོམ་བཟླས་བྱ་བའོ། །དང་པོ་ལ་གཉིས། རང་ཉིད་ལྷར་བསྐྱེད་པ་དང་། རྡོར་དྲིལ་
གྱིས་བརླབ་པའོ། ། །དང་ པོ་ནི། · ཀུན་སློང་བཅོས་ཏེ་ དད་ གུས་ ཆེན་ པོས་ དངོས་
བརྒྱུད་ཀྱི་བླ་མ་རྣམས་ལ་གསོལ་བ་ཤུགས་དྲག་ཏུ་བཏབ་ནས་རང་ཉིད་ཞེ་སྡང་རྡོ་
་ཡུམ་བཅས་སུ་བསྐྱེད་དེ། དེ་ལ་ང་རྒྱལ་དང་གསལ་སྣང་ཅི་ཐོན་བྱ་བ་ཡིན་ནོ། །
གཉིས་པ་རྡོར་དྲིལ་བྱིན་གྱིས་བརླབ་པ་ལ་མང་དུ་ཡོད་ཀྱང་སྐབས་འདིར་མཚོན་
དོན་དྲན་པའི་སྒོ་ནས་བྱིན་གྱིས་རློབ་པ་ཡིན་ནོ། །གཉིས་པ་ནང་མཆོད་བྱིན་གྱིས་
བརླབ༌པ༌ལ༌བཞི། བསང་བ། སྦྱང་བ། བསྐྱེད་པ། བྱིན་གྱིས་བརླབ་པའོ། །དང་
པོ་ནི་དམིགས་པ་དང་བཅས་པས་ལས་སྔགས་བརྗོད་ཅིང༌བསང་བ་ཡིན་ནོ། ། །
-331-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
།གསུམ་
གཉིས་པ་ནི། ནང་མཆོད་ཀྱི་སྒྲུབ་གཞི་འོད་གསལ་དུ་བཅུག་ནས་ཤུན་ཏཱའི་སྔགས་
ཀྱིས་ སྦྱོང་ བ་ ཡིན་ནོ། ། །གསུམ་པ་ བསྐྱེད་ པ་དང་། བཞི་པ་ བྱིན་གྱིས་ བརླབ་ པ་
གཉིས་ནི་རྒྱུད་ཕྱི་མ་དང༌། བཤད་རྒྱུད་རྡོ་རྗེ་ཕྲེང་བ་ལས་གསུངས་པ་ལྟར་བྱེད་པ་
ཡིན་ནོ། །གསུམ་པ་སྔོན་འགྲོའི་གཏོར་མ་གཏང་བ་ལ་བཞི། སྔོན་འགྲོའི་མཆོད་
པ་བྱིན་གྱིས་བརླབ་པ། སྔོན་འགྲོའི་གཏོར་མ་བྱིན་གྱིས་བརླབ་པ། གཏོར་མགྲོན་
ཕྱོགས་སྐྱོང་རྣམས་སྤྱན་དྲངས་ཏེ་གསལ་གདབ་པ། དེ་ལ་མཆོད་གཏོར་ཕུལ་ནས་
འཕྲིན་ལས་འཆོལ་བའོ། །དང་པོ་ནི་བདག་བསྐྱེད་ཀྱི་མཆོད་པ་བྱིན་རླབས་ལྟར་
བྱ་བ་ཡིན་ནོ། །གཉིས་པ་ནི་ནང་མཆོད་བྱིན་རླབས་ལྟར་བྱ་བ་ཡིན་ནོ།
པ་གཏོར་མགྲོན་ཕྱོགས་སྐྱོང་རྣམས་སྤྱན་དྲངས་ཏེ་གསལ་གདབ་པ་དང་། བཞི་པ་
དེ་ལ་མཆོད་གཏོར་ཕུལ་ནས་འཕྲིན་ལས་འཆོལ་བ་ནི་སྒྲུབ་ཐབས་ནས་འབྱུང་བ་
ལྟར་བྱ་བ་ཡིན་ལ། གཏོར་མ་འབུལ་བའི་ཚེ་རྡོ་རྗེ་གསོར་དྲིལ་བུ་གསིལ་ཞིང་སྟོང་
ཉིད་སྙིང་ རྗེ་དབྱེར་མི་ཕྱེད་ པའི་དོན་དྲན་བཞིན་དུ་འབུལ་བ་ཡིན་ནོ། །བཞི་པ་
བདག་བསྐྱེད་ཀྱི་མཆོད་པ་བྱིན་གྱིས་བརླབ་པ་ལ་བཞི། དམིགས་པ་དང་བཅས་ཏེ་
ལས་སྔགས་ ཀྱིས་བསང་བ། ཤཱནྱ་ཏཱའི་སྔགས་ཀྱིས་སྦྱང་བ། ཨཱཿལས་བྱུང་ བའི་
ཐོད་པའི་ནང་དུ་མཆོད་རྫས་རྣམས་རང་རང་གི་མིང་ཡིག་དང་པོ་ལས་ཁྱད་པར་
གསུམ་ལྡན་དུ་བསྐྱེད་པ་ཏིང་ངེ་འཛིན་དང་། སྔགས་དང་། ཕྱག་རྒྱ་གསུམ་བྱིན་
གྱིས་བརླབ་པའོ། །ལྔ་པ་རྡོ་རྗེ་སེམས་དཔའི་སྒོམ་བཟླས་བྱ་བ་ནི་སྒྲུབ་ཐབས་ངག་
འདོན་དུ་གསལ་བ་ལྟར་བྱ་བ་ཡིན་ལ། དེ་ལྟར་རྡོ་རྗེ་སེམས་དཔའི་སྒོམ་བཟླས་ལ་
འབད་ནས་ སྡིག་སྒྲིབ་དང་དམ་ཚིག་ཉམས་ཆགས་ཐམས་ཅད་སྦྱངས་ཏེ། ཤེས་
རྒྱུད་སྡིག་ལྟུང༌གིས་མ་སྦགས་པའི་གཙང་སིང་ངེ་བ་ཞིག་བྱའོ། །གཉིས་པ་སྒྲུབ་
-332-

དཔལ་གསང་བ་འདུས་པའི་རིམ་པ་དང་པོའི་ཁྲིད་དམིགས་ཀྱི་བསྡུས་དོན་སྐུ་གསུམ་གཞལ་མེད་ཁང་དུ་བགྲོད་པའི་ཐེམ་སྐས།
ཐབས་ཀྱི་སྔོན་འགྲོའི་གཙོ་བོ་ཉམས་སུ་ལེན་ཚུལ་ལ་གཉིས། མཐུན་རྐྱེན་བསྟེན་
པའི་ཕྱིར་བསོད་ནམས་ཀྱི་ཚོགས་བསག་པ་དང་། འགལ་རྐྱེན་འགོག་པའི་ཕྱིར་
བསྲུང་ པའི་ འཁོར་ ལོ་ སྒོམ་ ཚུལ་ ལོ། །དང་ པོ་ ལ་ གཉིས། སྙིང་ རྗེ་ ཆེན་ པོ་ ལ་
དམིགས་པའི་དེ་ཉིད་དང༌། སྙིང་རྗེའི་སེམས་དེས་ཀུན་ནས་བསླངས་ཏེ་ཚོགས་
ཞིང་མཆོད་པའོ། །དང་པོ་ནི་འགྲོ་བ་རྣམས་བདག་འཛིན་གྱི་དབང་གིས་འཁོར་
བར་འཁོར་ཞིང་སྡུག་བསྔལ་བའི་ཚུལ་ལ་བལྟས་ནས་བྱམས་སྙིང་རྗེ་བྱང་ཆུབ་ཀྱི་
སེམས་ཤུགས་དྲག་ཏུ་བསྒོམ་པའོ། །གཉིས་པ་སྙིང་རྗེའི་སེམས་དེས་ཀུན་ནས་
བསླངས་ ཏེ་ ཚོགས་ ཞིང་ མཆོད་ པ་ ལ་གསུམ། · ཚོགས་ ཞིང་ སྤྱན་དྲང་ བ། ། དེ་ ལ་
མཆོད་པ་སོགས་བྱ་བ། རིགས་ལྔའི་སྡོམ་གཟུང་བྱ་བའོ། །གཉིས་པ་དེ་ལ་མཆོད་
པ་ སོགས་ བྱ་ བ་ ལ་ བདུན། མཆོད་ པ་ འབུལ་ བ། ཕྱག་ འཚལ་ བ། སྡིག་ པ་
བཤགས་པ། རྗེས་ སུ་ ཡི་ རང་ ཞིང་བསྔོ་བ་བྱེད་པ། སྐྱབས་སུ་འགྲོ་བ། སེམས་
བསྐྱེད་པ། · ལམ་ལ་བརྟེན་པར་དམ་བཅའ་བའོ། །གཉིས་པ་འགལ་རྐྱེན་འགོག་
པའི་ཕྱིར་བསྲུང་བའི་འཁོར་ལོ་སྒོམ་ཚུལ་ལ་གཉིས། དོན་དམ་པའི་བསྲུང་བ་སྟོང་
ཉིད་བསྒོམས་ཏེ་ཆོས་སྐུ་ལ་ང་རྒྱལ་བྱ་བ་དང་། བསྲུང་བའི་འཁོར་ལོ་རྟེན་དང་
བརྟེན་པར་བཅས་པ་སྒོམ་ཚུལ་ལོ། །གཉིས་པ་བསྲུང་བའི་འཁོར་ལོ་རྟེན་ དང་
བརྟེན་པར་བཅས་པ་སྒོམ་ཚུལ་ལ་བཞི། སྲུང་འཁོར་གྱི་གཙོ་བོ་བསྐྱེད་པའི་དེ་
ཉིད། འཁོར་ཁྲོ་བོ་བསྐྱེད་པའི་དེ་ཉིད། བགེགས་ལ་ཕུར་བུས་གདབ་པའི་དེ་ཉིད།
ར་ བ་ ལ་ སོགས་ པའི་ བསྲུང་ བའི་ འཁོར་ ལོ་སྒོམ་པའི་དེ་ཉིད་དོ། །དང་པོ་ ལ་
གཉིས། བཀའི་འཁོར་ལོ་གདན་བཅས་བསྐྱེད་པ་དང་། གདན་དབུས་མའི་སྟེང་དུ་
གཙོ་ བོ་ སྐྱེད་ ཚུལ་ ལོ། ། །གཉིས་ པ་ སྒྲུབ་ ཐབས་ དངོས་ གཞི་ ཇི་ ལྟར་ སྒོམ་ པ་ ལ་
-333-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
གསུམ། དང་པོ་སྦྱོར་བའི་ཏིང་ངེ་འཛིན་དང་། དཀྱིལ་འཁོར་རྒྱལ་མཆོག་གི་ཏིང་
ངེ་འཛིན་དང་། ལས་རྒྱལ་མཆོག་གི་ཏིང་ངེ་འཛིན་ཉམས་སུ་ལེན་ཚུལ་ལོ། །དང་
པོ་ལ་གསུམ། གང་དུ་ འཚང་ རྒྱ་ བའི་གནས། ། གང་གིས་འཚང་རྒྱ་བའི་རྟེན། · ཇི་
ལྟར་འཚང་རྒྱ་བའི་ཚུལ་ལོ། །དང་པོ་ལ་ཡང་གསུམ། སྣོད་སྔ་མ་སྟོང་པ་དང་ཆོས་
མཐུན་པར་ཡེ་ཤེས་ཀྱི་ས་བསྐྱེད་པའི་དེ་ཉིད། སྣོད་ཕྱི་མ་འཆགས་པ་དང་ཆོས་
མཐུན་པར་རྡོ་རྗེའི་ས་བསྐྱེད་པའི་དེ་ཉིད། སྣ་ཚོགས་རྡོ་རྗེའི་ལྟེ་བར་གཞལ་ཡས་
ཁང་སྒོམ་པ་རྟེན་གྱི་འཁོར་ལོ་བསྐྱེད་པའི་དེ་ཉིད་དོ། །དང་པོ་ལ་གཉིས། མཐུན་
ཡུལ་ངེས་པར་བྱ་བ་དང་། དེ་དང་ཆོས་མཐུན་པར་ཡེ་ཤེས་ཀྱིས་སྟོང་ཉིད་སྒོམ་
ཚུལ་ལོ། །གཉིས་པ་གང་གིས་འཚང་རྒྱ་བའི་རྟེན་ལྷག་མོས་སྒོམ་ཚུལ་ལ་གཉིས།
ལྷག་མོས་ཀྱི་ལྷའི་འཁོར་ལོ་དགོད་པའི་དེ་ཉིད། ལྷག་མོས་ལུས་ལ་བསྡུ་བའི་དེ་
ཉིད་དོ། །དང་ པོ་ ལ་ གཉིས། བསྐལ་ པ་ དང་ པོའི་ མིར་རྫུས་ ཏེ་ སྐྱེ་ བ་ དང་ ཆོས་
མཐུན་པར་ལྷག་མོས་ཀྱི་ལྷ་རྣམས་སྐད་ཅིག་གིས་དུས་གཅིག་ལ་བསྐྱེད་ནས་རིམ་
གྱིས་གསལ་གདབ་པ་དང་། ལྷག་མོས་ཀྱི་མཛད་པ་སྒོམ་ཚུལ་ལོ། །དང་པོ་ལ་
གཉིས། མཐུན་ཡུལ་ངེས་པར་བྱ་བ་དང་། དེ་དང་ཆོས་མཐུན་པར་ལྷག་མོས་ཀྱི་
ལྷ་རྣམས་སྐད་ཅིག་གིས་དུས་གཅིག་ལ་བསྐྱེད་ནས་རིམ་གྱིས་གསལ་འདེབས་
ཚུལ་ལོ། །གསུམ་པ་ཇི་ལྟར་འཚང་རྒྱ་བའི་ཚུལ་ལ་བཞི། འཆི་བ་ཆོས་སྐུར་འཁྱེར་
བའི་རྣལ་འབྱོར། བར་དོ་ལོངས་སྐུར་འཁྱེར་བའི་རྣལ་འབྱོར། སྐྱེ་བ་སྤྲུལ་སྐུཪ་
འཁྱེར་པའི་རྣལ་འབྱོར། དེ་ལྟ་བུའི་སྐུ་གསུམ་གྱི་གོ་འཕང་དེ་ཡང་འདོད་ཡོན་ལ་
ཆགས་པ་ལམ་དུ་བྱེད་པའི་ཆོས་སྔགས་ཀྱི་སྤྱོད་པ་ཁྱད་པར་ཅན་ལ་བརྟེན་ནས་
ཐོབ་པར་བསྟན་པའི་ཕྱིར་རིག་མ་འདུ་བྱ་བའོ། །དང་པོ་ལ་གཉིས། ཆོས་མཐུན་
- 334-

དཔལ་གསང་བ་འདུས་པའི་རིམ་པ་དང་པོའི་ཁྲིད་དམིགས་ཀྱི་བསྡུས་དོན་སྐུ་གསུམ་གཞལ་མེད་ཁང་དུ་བགྲོད་པའི་ཐེམ་སྐས།
དང་སྦྱང་གཞི་ངེས་པར་བྱ་བ་དང༌། དེ་དང་ཆོས་མཐུན་པར་དོན་དམ་པའི་དཀྱིལ་
འཁོར་ལ་འཇུག་པའི་དེ་ཉིད་འཆི་བ་ཆོས་སྐུར་འཁྱེར་བའི་རྣལ་འབྱོར་སྒོམ་ཚུལ་
ལོ། །
གཉིས་པ་བར་དོ་ལོངས་སྐུར་འཁྱེར་བའི་རྣལ་འབྱོར་སྒོམ་ཚུལ་ལ་བཞི།
ཟླ་བ་ལས་བྱང་ཆུབ་པ། ས་བོན་ལས་བྱང་ཆུབ་པའི་དེ་ཉིད། ཕྱག་མཚན་ ལས་
བྱང་ཆུབ་པའི་དེ་ཉིད། སྐུ་རྫོགས་པ་ལས་བྱང་ཆུབ་པའི་དེ་ཉིད་དོ། །དེ་ཉིད་ཞེ་
དགུའི་གྲངས་འདྲེན་ཚེ་དེ་ཉིད་ཕྱི་མ་གསུམ་པོ་འདི་གཅིག་ཏུ་བྱས་ཏེ་རྡོ་རྗེ་འཆང་
ཆེན་པོ་བསྐྱེད་པའི་དེ་ཉིད་ཅེས་དེ་ཉིད་གཅིག་ཏུ་འདྲེན་ནོ། །དང་པོ་ཟླ་བ་ལས་
བྱང་ཆུབ་པ་སྒོམ་ཚུལ་ལ་གསུམ། ཉི་མ་སོགས་ལ་དམིགས་པ་ལྡང་བའི་དེ་ཉིད།
མཐར་ཟླ་བ་ལ་དམིགས་པའི་དེ་ཉིད། ཡེ་ཤེས་ཙམ་ལ་སྙོམས་པར་འཇུག་པའི་དེ་
ཉིད་དོ། །
གསུམ་པ་སྐྱེ་བ་སྤྲུལ་སྐུར་འཁྱེར་བའི་རྣལ་འབྱོར་སྒོམ་ཚུལ་ལ་ལྔ། བར་
དོར་མངལ་དུ་སྐྱེ་བ་བཟུང་བ་དང་ཆོས་མཐུན་པར་དང་པོའི་མགོན་པོ་སྤྲུལ་སྐུ་རྡོར་
སེམས་སུ་བསྒྱུར་བའི་དེ་ཉིད། ལུས་དཀྱིལ་སྒོམ་པ། སྒོ་གསུམ་བྱིན་གྱིས་བརླབ་
པ། སེམས་དཔའ་སུམ་བརྩེགས་སུ་བྱ་བ། རིགས་བདག་གིས་རྒྱས་གདབ་པའོ། །
གཉིས་པ་ལས་དཀྱིལ་སྒོམ་པ་ལ་གཉིས། ལུས་རྟེན་གྱི་འཁོར་ལོར་སྒོམ་པའི་དེ་
ཉིད་དང་། མངལ་དུ་ཕུང་ཁམས་སྐྱེ་མཆེད་རྫོགས་པ་དང་ཆོས་མཐུན་པར་ལུས་
བརྟེན་ པ་ ལྷའི་ འཁོར་ ལོར་ བསྒོམ་པའོ། །གཉིས་པ་མངལ་ དུ་ ཕུང་ ཁམས་ སྐྱེ་
མཆེད་རྫོགས་པ་དང་ཆོས་མཐུན་པར་ལུས་བརྟེན་པ་ལྷའི་འཁོར་ལོར་སྒོམ་ཚུལ་
ལ་ལྔ། ཕུང་པོ་གཤེགས་པར་སྒོམ་པའི་དེ་ཉིད། ཁམས་གཤེགས་མར་སྒོམ་པའི་
-335-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
དེ་ཉིད། མིག་སོགས་སེམས་དཔར་སྒོམ་པའི་དེ་ཉིད། གཟུགས་སོགས་སེམས་
མར་སྒོམ་པའི་དེ་ཉིད། ཡན་ལག་ཁྲོ་བོར་སྒོམ་པའི་དེ་ཉིད་དོ། །གསུམ་པ་
པ་ སྒོ་
གསུམ་བྱིན་གྱིས་བརླབ་པ་ལ་བཞི། སྐུ་བྱིན་གྱིས་བརླབ་པའི་དེ་ཉིད། གསུང་བྱིན་
གྱིས་བརླབ་པའི་དེ་ཉིད། ཐུགས་བྱིན་གྱིས་བརླབ་པའི་དེ་ཉིད། དམ་ཚིག་སེམས་
དཔའི་སྐུ་གསུང་ཐུགས་ཐུན་མོང་དུ་བྱིན་གྱིས་བརླབ་པའི་དེ་ཉིད་དོ། །བཞི་པ་
སེམས་དཔའ་སུམ་བརྩེགས་སུ་བྱ་བ་ལ་གཉིས། རང་ཉིད་དམ་ཚིག་སེམས་དཔའི་
ཐུགས་ཀར་ཡེ་ཤེས་པ་སྒོམ་པ་ཡེ་ཤེས་སེམས་དཔའི་དེ་ཉིད་དང་། དེའི་ཐུགས་
ཀར་ཟླ་བའི་སྟེང་དུ་རྡོ་རྗེའི་ལྟེ་བའི་ནང་དུ་ཧཱུཾ་ཡིག་སྒོམ་པ་ཏིང་ངེ་འཛིན་སེམས་
དཔའི་དེ་ཉིད་དོ། །བཞི་པ་དེ་ལྟ་བུའི་སྐུ་གསུམ་གྱི་གོ་འཕང་དེ་ཡང་འདོད་ཡོན་ལ་
ཆགས་པ་ལམ་དུ་བྱེད་པའི་ཆོས་སྔགས་ཀྱི་སྤྱོད་པ་ཁྱད་པར་ཅན་ལ་བརྟེན་ནས་
ཐོབ་པར་བསྟེན་པའི་ཕྱིར་རིག་མ་འདུ་བྱ་བ་ལ་གསུམ། རིག་མ་འདུ་བྱ་བའི་དེ་
སྦྱོང་ཚུལ་ལོ།
ཉིད། རྗེས་ཆགས་ཀྱི་དེ་ཉིད། མཆོད་པའི་དེ་ཉིད་དོ། །གཉིས་པ་དཀྱིལ་འཁོར་
རྒྱལ་མཆོག་གི་ཏིང་ངེ་འཛིན་སྒོམ་ཚུལ་ལ་གཉིས། ཡུམ་གྱི་མངལ་དུ་རྟེན་དང་
བརྟེན་ པའི་དཀྱིལ་འཁོར་བསྐྱེད་པ་དང༌། མངལ་ནས་ཕྱིར་སྤྲོས་ཏེ་སྣོད་བཅུད་
།གཉིས་པ་མངལ་ནས་ཕྱིར་སྤྲོས་ཏེ་སྣོད་བཅུད་སྦྱོང་ཚུལ་ལ་གཉིས།
བརྟེ